Koorekommid tulid väga magusad ja niisama neid süüa eriti ei tahtnudki, seega otsustasin neid kasutada kass-arturi koogis( maisipulgad ja iirised). Leidsin kapist paki kamapalle, ja tegin  koogist variandi mis oli mulle käepärasem.  Pane kommid koos 100g võiga kastrulisse ja sega kuni kommid ja või on sulanud. Tõsta tulelt ja sega sisse kamapallid (panin umbes pool pakki).Sega kõik korralikult läbi ja kalla kamapallid toidukilele . Vormi üks piklik vorst ja keera toidukile sellele ümber. Tõsta kook külmkappi tahenema. Serveerimiseks lõika terava noaga koogist parajad kettad.           Lapsepõlves tegime vennaga päris tihti neid koorekomme ja nüüd tuli jälle nende isu peale, et maitse uuesti "taaselustada"  Koorekompvekid  Komponendid  1 klaas  35%-rõõska koort (mina panin ühe paki vahukoort 200ml)  1klaas suhkrut  25gr võid  natuke vaniliini  Valmistusviis  Koor ja suhkur segada ja keeta paksenemiseni.Lõpus lisada vaniliin.Keetsin kõige väiksemal tulel umbes 1 tund.Lusikaga panna parajad portsud väikestesse vormidesse ja lasta jahtuda toatemperatuuril.  Kui on juba jahtunud,siis asetada vorm külmkappi.